CELEX: 32021D0487
Language: fi
Date: 2021-03-22 00:00:00
Title: Neuvoston päätös (YUTP) 2021/487, annettu 22 päivänä maaliskuuta 2021, varastovalmiuden perustamisesta siviilikriisinhallintaoperaatioita varten annetun päätöksen (YUTP) 2018/653 muuttamisesta ja sen voimassaolon jatkamisesta

23.3.2021   
               
               
                  FI
               
               
                  Euroopan unionin virallinen lehti
               
               
                  L 100/13
               
            
         NEUVOSTON PÄÄTÖS (YUTP) 2021/487,
         annettu 22 päivänä maaliskuuta 2021,
         varastovalmiuden perustamisesta siviilikriisinhallintaoperaatioita varten annetun päätöksen (YUTP) 2018/653 muuttamisesta ja sen voimassaolon jatkamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan, 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Siviilikriisinhallintaoperaatioita varten olisi taattava nopea toimintavalmius ja täytettävä operatiiviset vaatimukset.
                  
               
                     (2)
                  
                  
                     Neuvosto hyväksyi 26 päivänä huhtikuuta 2018 päätöksen (YUTP) 2018/653 varastovalmiuden perustamisesta siviilikriisinhallintaoperaatioita varten (1).
                  
               
                     (3)
                  
                  
                     Päätöksen (YUTP) 2018/653 6 artiklassa säädetään uudelleentarkastelusta kyseisen päätöksen 4 artiklan 1 kohdassa tarkoitetun rahoitusohjeen arvioimiseksi sen summan osalta, jonka arvioidaan olevan tarpeen yhteisen turvallisuus- ja puolustuspolitiikan alan siviilioperaatioiden esittämien pyyntöjen täyttämiseksi sekä näiden operaatioiden muuttuvien tarpeiden ottamiseksi huomioon. Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, ja Euroopan komissio ovat suorittaneet tällaisen arvioinnin. Kyseisen uudelleentarkastelun lopputulos, josta keskusteltiin ja josta päästiin yhteisymmärrykseen neuvoston asiaankuuluvissa valmisteluelimissä joulukuussa 2019 ja tammikuussa 2020, oli, että rahoitusohjetta ei tarvitse tarkistaa.
                  
               
                     (4)
                  
                  
                     Päätöksen (YUTP) 2018/653 7 artiklan, jonka mukaan neuvosto voi päättää jatkaa kyseisen päätöksen voimassaoloa, nojalla korkea edustaja ja komissio suosittelivat neuvostolle esittämässään puolivuotiskertomuksessa päätöksen (YUTP) 2018/653 voimassaolon jatkamista 18 kuukaudella, mukaan lukien kyseisellä päätöksellä perustetun varastovalmiuden kuuden kuukauden hallinnollinen ja taloudellinen purkamisjakso.
                  
               
                     (5)
                  
                  
                     Korkea edustaja ja komissio toteuttavat tarvittavat valmistelut tulevia varastointijärjestelyjä varten ja esittävät alustavan suosituksensa neuvostolle viimeistään kesäkuussa 2021,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2018/653 seuraavasti:
            
                        1)
                     
                     
                        Lisätään 3 artiklaan kohdat seuraavasti:
                        
                           ”5.   Ruotsin siviilivalmiusvirasto varmistaa varaston täyden operatiivisen valmiuden tämän päätöksen voimassaolon päättymiseen saakka. Tätä koskevista yksityiskohtaisista järjestelyistä sovitaan Ruotsin siviilivalmiusviraston, siviilioperaatiokomentajan ja komission toimivaltaisten yksiköiden kesken.
                        
                        
                           6.   Varastovalmiuden hallinnoija varmistaa saumattoman siirtymisen ja luovuttamisen tuleville varastointijärjestelyille siviilioperaatiokomentajan ja komission toimivaltaisten yksiköiden johdolla.”
                        
                     
                  
                        2)
                     
                     
                        Korvataan 4 artiklan 1 kohta seuraavasti:
                        
                           ”1.   Rahoitusohje tämän päätöksen täytäntöönpanoa varten 3 kohdassa tarkoitetun sopimuksen tekopäivää seuraavien 54 kuukauden aikana on 46 197 384,22 euroa.”
                        
                     
                  
                        3)
                     
                     
                        Korvataan 7 artikla seuraavasti:
                        
                           ”7 artikla
                           Voimaantulo ja voimassaolon päättyminen
                           Tämä päätös tulee voimaan päivänä, jona se hyväksytään. Sen voimassaolo päättyy 54 kuukauden kuluttua 4 artiklan 3 kohdassa tarkoitetun sopimuksen tekemispäivästä.”
                        
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 22 päivänä maaliskuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 108, 27.4.2018, s. 22.